親建制facebook專頁「聲討教協」喺7月21號晏晝放咗段片同張相上網，顯示好多着白色衫嘅人喺元朗一間酒樓開餐，話「元朗六鄉已經準備好」、「備戰中」，仲講到已準備咗好多藤條「教仔」。而喺同一晚，片裏面嘅白衫人士就喺元朗市區聚集，揸住標語、中華人民共和國國旗同埋香港特別行政區區旗，仲不斷嗌出「保衛元朗、保衛家園」呢啲口號。